ΓΡΑΠΤΗ ΕΡΩΤΗΣΗ E-0282/01

υποβολή: Reimer Bge (PPE-DE) προς την Επιτροπή

(9 Φεβρουαρίου 2001)

Θέμα: Εισαγωγές βοείου κρέατος από τρίτες χώρες

Το Συμβούλιο αποφάσισε, στο πλαίσιο της προληπτικής προστασίας των καταναλωτών, ναποβάλλονται τα βοοειδή άνω των 30 μηνών σε τεστ ταχείας ανίχνευσης ΣΕΒ κατά τη σφαγή ή, σε περίπτωση μη διενέργειας του εν λόγω τεστ, να αποσύρονται από την τροφική αλυσίδα

Στη Σουηδία, τη Φινλανδία και την Αυστρία, τα ζώα άνω των 30 μηνώνποβάλλονται σε τεστ μόνο εάν πρόκειται να διατεθούν στην εσωτερική αγορά.

Μπορεί η Επιτροπή να διασφαλίσει ότι, η διενέργεια τεστ θα αποτελεί βασικό όρο για τις εισαγωγές κρέατος και στις περιπτώσεις που επικρατεί αβεβαιότητα όσον αφορά την επικινδυνότητα μίας τρίτης χώρας;

Απάντηση του κ. Byrne εξ ονόματος της Επιτροπής

(7 Μαΐου 2001)

Η εξέλιξη της επιδημίας της σπογγώδους εγκεφαλοπάθειας των βοοειδών (ΣΕΒ) στην Κοινότητα κατά τα τέλη του 2000 απήτησε περαιτέρω ενίσχυση της προστασίας των καταναλωτών από την ΣΕΒ. Προς το σκοπό αυτό καθιερώθηκε συστηματική εξέταση όλων των βοοειδών ηλικίας άνω των 30 μηνών που εισέρχονται στην τροφική αλυσίδα από 1ης Ιανουαρίου 2001.

Οι τρέχουσες δοκιμές για ΣΕΒ χρησιμοποιούνται για την ανίχνευση κλινικών περιπτώσεων ΣΕΒ ή ζώων προσβεβλημένων από ΣΕΒ που προσεγγίζουν την κλινική φάση. Καθόσον με τις δοκιμές δεν μπορεί να ανιχνευθεί εγκαίρως η μόλυνση κατά την περίοδο της επώασης, ένα αρνητικό αποτέλεσμα δοκιμής δεν αποτελεί επαρκή εγγύηση ότι το ζώο δεν έχει μολυνθεί. Το σημαντικότερο μέτρο άμεσης προστασίας της δημόσιαςγείας εξακολουθεί να είναι επομένως η αφαίρεση των ειδικώνλικών κινδύνου ΣΕΒ κατά τη σφαγή. Οι διατάξεις σχετικά με την αφαίρεση των ειδικώνλικών κινδύνου ΣΕΒ εφαρμόζονται ήδη σε όλα τα ζώα προς σφαγή στην Κοινότητα,

είτε είναι κοινοτικής προέλευσης είτε προέλευσης τρίτης χώρας. Από 1ης Απριλίου 2001, το εισαγόμενο κρέας, τα προϊόντα κρέατος και τα παρασκευάσματα κρέατος, καθώς και οι επεξεργασμένες ζωικές πρωτεΐνες πρέπει ναπόκεινται σε πιστοποίηση ότι είναι απαλλαγμένα από ειδικάλικά κινδύνου ΣΕΒ. Αποκλίσεις ενδέχεται να γίνουν για προϊόντα από χώρες σε ικανοποιητική κατάσταση από άποψη ΣΕΒ.

Μια περαιτέρω εναρμόνιση των προϋποθέσεων εισαγωγής σχετικά με τις ΣΕΒ θα έπρεπε να λάβει χώρα στο πλαίσιο της πρότασης κανονισμού του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, ελέγχου και εξάλειψης ορισμένων μεταδοτικών σπογγωδών εγκεφαλοπαθειών (ΜΕΒ)(1). Το Συμβούλιο εξέδωσε την κοινή θέση του(2) σχετικά με την πρόταση αυτή στις 12 Φεβρουάριου 2001. Εάν το Ευρωπαϊκό Κοινοβούλιο δεχθεί την κοινή θέση του Συμβουλίου ο κανονισμός θα μπορούσε να τεθεί σε ισχύ από 1ης Ιουλίου 2001. Με τη θέσπιση πρωταρχικής νομοθεσίας σχετικά με τις ΜΕΒ βάσει του άρθρου 152 (πρώην άρθρο 129) της Συνθήκης ΕΚ, αυτός ο κανονισμός θα αποτελέσει ισχυρή νομική πράξη για τη ρύθμιση μεταξύ άλλων των προϋποθέσεων εισαγωγής από τρίτες χώρες.

Αυτές οι προϋποθέσεις εισαγωγής θα βασίζονται σε επιστημονική αξιολόγηση του κινδύνου ΣΕΒ στη συγκεκριμένη χώρα και των μέτρων που απαιτούνται για την αντιμετώπιση αυτού του κινδύνου. Οι συστάσεις του διεθνούς προτύπου στον τομέα αυτό θα πρέπει επίσης να ληφθούνπόψη. Σήμερα, το διεθνές πρότυπο δεν συνιστά εξέταση ΣΕΒ κατά τη σφαγή ως μέτρο προστασίας της δημόσιαςγείας.

(1) ΕΕ C 45 της 19.2.1999.

(2) ΕΕ C 88 της 19.3.2001.